
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2010. 02.15. napján tartott elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirend megvitatásával folytatódott. 
Az Elnökségi Ülés napirendje. 

1. Magyar Mérnöki Kamara Vízgazdálkodási és Vízépítési tagozatának tájékoztató-ismertető előadása.

Baross Károly tagozati alelnök

2. Aktuális Mérnöki Kamarai kérdések megbeszélése.

· Tájékoztató az új MMK Honlapról
· „régi” Mérnök Újság búcsúszám
· Igazgatási díj megbeszélése
· 2011-es költségvetés alapelveinek megbeszélése
· MMK pénzutalás 2. részlet megbeszélése
· EUROCODE alkalmazási segédletek vásárlása
Elnökség
3. Tájékoztató MMK 2010. 02. 10-i Elnökségi ülésének témáiról.

· Mérnök Újság

· Tájékoztató az Alapszabály Bizottság munkájáról

· Tájékoztató a pénzügyi Elemző Bizottság munkájáról

· Tájékoztató az EOROCODE bevezetéséről

· Tájékoztatás a mérnökök szerzői jogairól

Kovács István elnök

4. Tagfelvételek, engedélyek, fellebbezések. 

Dr. Bakos Ágnes titkár

5. Egyebek.

A határozatképes elnökségi ülés a napirendek megvitatásával folytatódott. 

1. Magyar Mérnöki Kamara Vízgazdálkodási és Vízépítési tagozatának tájékoztató-ismertető előadása.

Baross Károly tagozati alelnök

Baross Károly tagozati elnök részletes tájékoztatást tartott a Magyar Mérnöki Kamara Vízgazdálkodási és Vízépítési tagozatának szervezetéről, működéséről és az aktuális tagozati feladatokról, a szakmai közéletben való részvételükről. A tájékoztatás kitért a tagozat működési forrásaira. A tagozat önfenntartó, tiszteletdíjat nem vesznek fel. A tagozat „saját díjat” (Signum Aqua) adományoz tagjainak. A tagozat a megyéknek szakmai partnerséget és együttműködést ajánl. Felhívja a figyelmet, hogy a 2011-es Eu elnökség vezető témája a víz lesz. Elkezdődött egy újfajta Duna stratégia kidolgozása. Nagy kérdés, hogy ki fog ennek az élére állni. 
Kovács István:

A tagozat a gazdálkodás tekintetén jól áll, de még messze nem kap elegendő támogatást. Az új kamarai elnökség a szakcsoportok támogatására nagyobb súlyt helyez és ezen keresztül juthat nagyobb támogatás a tagozatoknak is. 

Másik feladat a tagozati névsor aktualizálása. Itt is a megyéknél kellene elindulni. Át kell vizsgálni a tagozati besorolásokat. 

Kérdésem, hogy a tagozati küldötteket milyen elvek szerint választják. 

Baross Károly:

Az elnökség tagjai közül kik a küldöttek, az az alapszabályunkban van rögzítve. A tagozatok ügyrendjét egységesíteni kellene, mert akkor ez mindenhol egységes elvek szerint működne. 

Kovács István:

Milyen lehetőségünk van a projektekben való részvételre?

Baross Károly:

A kiírások úgy vannak megszerkesztve, hogy annak hazai tervezők nem igen tudnak megfelelni. A Duna stratégiához köthető tervezések a hajóút tervezéshez vannak kötve. Sajnos az utolsó 10 évben csak vízi-közmű tervezés volt.   

Csejtei György:

A szakminisztériumok nem teremtik meg azokat a feltételeket, amik lehetővé tennék a források igénybevételét. A szakmaiság teljes hiánya tapasztalható. 
Baross Károly:

Ugyanaz a terület több minisztériumhoz tartozik. 
Szabó Péter: 
A Duna stratégiában hozzányúlnak-e a vízlépcsőhöz. 

Baross Károly:

Elegánsan kikerülték. A Duna stratégia számunkra egy sötét ló. A szakmát nem kérdezi meg senki. 

2. Aktuális Mérnöki Kamarai kérdések megbeszélése.

· Tájékoztató az új MMK Honlapról
·  „régi” Mérnök Újság búcsúszám
Kovács István:
Az új honlap jelenleg tesztelési üzemmódban működik, március 1-től már csak az új honlap működik. 

Bartal György: 

Volt egy összehívott tájékoztatás. A teszt verziót mutatták be. Nekem ez sok újdonságot nem jelentett. A honlapon sok újdonság nincs. Tulajdonképpen ugyanazt tartalmazza, mint a mostani, más formában, kicsit korszerűbben. 

Kovács István:

Formájában különbözik a régitől, de az informatikai tagozat ajánlotta, hogy a tagok a honlapon referenciát is tarthassanak. 

Kérem, hogy készítsünk egy színvonalas megyei honlap tartalom-csatlakozást. 

A régi Mérnök Újság búcsúszámához kérnek hozzájárulást, amiben a Mérnök Újság történetét örökítenék meg a régi Mérnök Újság alapítói és szerkesztői. Kérdezem, hogy a kb. 3 millió forint arányos részével vállalna-e hozzájárulást a Megyei Kamara. 

Szabó Péter: 

Ellene vagyok, nem látom értelmét. 

Bogár Zsolt:

Nem támogatom, nosztalgia-számot nem kellene finanszírozni. 

Kovács István:

Területi elnökökkel konzultáltam, most nem tartják szerencsésnek. Budapesti elnökön kívül még senki nem jelezte, hogy támogatni akarja az ötletet. 

6/2010. (II.15.) GYMSMMK Elnökségi határozat
A Győr-Moson-Sopron Megyei Mérnöki Kamara Elnöksége egy ellenszavazattal meghozott határozattal úgy döntött, hogy a nosztalgia szám támogatásáról a kiadvány tematikája megismerését követően fog az Elnökség tárgyalni és határozatot hozni.
Kovács István:
· Igazgatási díj megbeszélése
Korábban úgy határozott az Elnökség, hogy a kamarai tag a jogosultságának igazolásáért nem kell, hogy szolgáltatási díjat fizessen, az igazolásokat a Kamara díjmentesen adta ki. Ugyanakkor más kamarák (első helyen a Budapesti Mérnöki Kamara) kifogásolták az ingyenességet, ellene vannak. Kérdezem titkárunkat, hogy a kamara eltekinthet-e a szolgáltatási díj beszedésétől és kiadhatók-e továbbra is ingyenesen az igazolások. 

dr. Bakos Ágnes:
Az igazolások díjmentességéről született kamarai határozatunk óta a helyzet annyiban változott, hogy az Építési Törvény 2009. október 1. napján hatályba lépett rendelkezése összefoglalóan szabályozza a hatósági nyilvántartás vezetésének és az igazolások kiadásának kamarai feladatai esetén fizetendő díjakat. Ebben a körben kötelezően előírja, hogy a jogosultságának igazolását kérő személy 5.000,- Ft szolgáltatási díjat köteles fizetni. Ennek figyelembe vételével készítette el az Országos Kamra az összefoglaló tájékoztatását a díjakról, amit minden területi kamara megkapott és tagjainak továbbított, így a mi kamaránk is. Abban a kérdésben, hogy a jogszabályban kötelezően előírt szolgáltatási díj fizetésétől eltekinthet-e kamaránk és milyen feltételekkel, következményekkel, most nem tudok válaszolni, ezt jobban meg kell vizsgálnom. 
7/2010. (II.15.) GYMSMMK Elnökségi határozat

A Győr-Moson-Sopron Megyei Mérnöki Kamara Elnöksége egyhangú határozattal előírta a kamara titkárának és a felügyelő bizottság elnökének, hogy az igazolások kiadásának ingyenességét vizsgálják meg és a lehetőségekről a következő elnökségi ülésen számoljanak be. Addig is a szolgáltatási díjat a jogszabály előírásának megfelelően meg kell fizettetni. 

· 2011-es költségvetés alapelveinek megbeszélése
Kovács István:
A szakcsoporti szakmai munkát magasabb költségvetési tétellel kellene értékelni. A forrás erre megvan. Szeretném elvi hozzájárulásotokat kérni ahhoz, hogy a hat szakcsoport csoportonként 400.000,- Ft támogatást kapna évente támogatási keretként. 
8/2010. (II.15.) GYMSMMK Elnökségi határozat

A Győr-Moson-Sopron Megyei Mérnöki Kamara Elnöksége egyhangú határozattal úgy döntött, a szakcsoportok támogatását a 2010-es költségvetés összeállításánál akként veszi figyelembe, hogy a szakcsoportoknak az eddigi évi 200.000,- Ft fölött további 200.000,- Ft pályázható keret álljon évente rendelkezésre. 
· MMK pénzutalás 2. részlet megbeszélése
Kovács István:
Tájékoztatom az Elnökséget, hogy az összesen 390.000,- Ft-ból 200.000,- Ft-ot utaltunk, a fennmaradt rész utalása most aktuális.
· EUROCODE alkalmazási segédletek vásárlása
Kovács István:

Ez a kérdés megosztja a statikus társadalmat. Kérdezem, szánjunk-e összeget a segédletek megvásárlására, hogy ez a példány kikölcsönözhető legyen.

Szabó Péter:

Ez állandóan kell, a kölcsönzés nem jó megoldás. 

Bukovics János:

Két példányos sorozatot kérnék megvásárolni. Egyetértek, hogy gyakorló statikusnak meg kell, hogy legyen otthon a segédlet. 

Szalai Kálmán:

Inkább ahhoz kérnénk segítséget, hogy a Kamara vásároljon több példányt, és itt lehessen megvásárolni, ne kelljen utánvéttel megrendelni.
A kölcsönzésről illetve a vásárlásról nem született elnökségi határozat. 
3. Tájékoztató MMK 2010. 02. 10-i Elnökségi ülésének témáiról.

· Mérnök Újság

Kovács István:

A klímaváltozás fogja kitölteni az első számot. 

· Tájékoztató az Alapszabály Bizottság munkájáról

Kovács István:

Dr. Hajtó Ödön egy ügyvédi iroda bevonásával áttekintette a régit, és megfogalmazott egy korszerű alapszabály tervezetet. A következő lépés az lesz, hogy hat kiválasztott területi elnöknek kiadják véleményezésre, majd ezt követően kerül ki a tagozati elnökökhöz és májusban feltehetően elfogadásra kerül.
· Tájékoztató a pénzügyi Elemző Bizottság munkájáról

Kovács István:

Horváth Attila vezetésével felálló bizottság kezdte el a munkát. A következő feladat gazdálkodási terv készítése. Sarkalatos pontok a működési költségek és a területi hozzájárulások meghatározása. Jelentős szerepet kap a külső források bevonási lehetőségeinek megvizsgálása és a nonprofit kft szerepének megvizsgálása. Nagyon a területi számokon nem tud módosítani.
· Tájékoztató az EOROCODE bevezetéséről

· Tájékoztatás a mérnökök szerzői jogairól

Kovács István:

Az eddigieken túl annyit tudok elmondani, hogy a szabványok elhalasztására vonatkozó kérelmet a szabványügyi testülethez kell eljuttatni. A hónap végéig válasz születik a kérdésre.  
A mérnökök szerzői jogairól kiadott a jogi kabinet egy anyagot, ami nem egészen állja meg a helyét. 
4. Tagfelvételek, engedélyek, fellebbezések. 

Dr. Bakos Ágnes titkár

Dr. Bakos Ágnes titkár ismertette a tagfelvételi, a tagsági viszony felfüggesztési, a tagsági viszony megszüntetési, ill. az engedély-kérelmeket.

Az elnökség az alábbi egyhangú határozatokat hozta a kérelmek teljesítéséről, ill. elutasításáról.

9/2010. (II.15.) GYMSMMK Elnökségi határozat

Az elnökség 1 fő felvételéről döntött. Az új tag: Horváth Gergely.

10/2010. (II.15.) GYMSMMK Elnökségi határozat

Az elnökség – kérésére – Fehér László tag tagsági viszonyának szüneteltetéséről határozott.

11/2010. (II.15.) GYMSMMK Elnökségi határozat

Az elnökség – kérésére – Vitézné Füzi Mária tag tagsági viszonyának megszüntetéséről határozott.

12/2010. (II.15.) GYMSMMK Elnökségi határozat

Jogosultság ügyében előterjesztett kérelmek:

Meghosszabbítások:

Tóth Tihamér: 
G-T (Épületgépész tervezés)

Melisek György: 
G-T (Épületgépész tervezés)

Nagy Jenő István: 
G-T (Épületgépész tervezés)

Sarkadi Erzsébet Ildikó: 
G-T (Épületgépész tervezés)

Szita Elemér: 
G-T (Épületgépész tervezés)


ÉT-EN-T (Energetikai tervezés)

Korda Tibor: 
G-T (Épületgépész tervezés)


ÉT-GP-T (Gépész tervezés)

Harmath László: 
T-korlátozott (Tartószerkezeti korlátozott tervezés)

Pozsgai Imre: 
T-T (Tartószerkezeti tervezés)

Bátki Károly: 
T-T (Tartószerkezeti tervezés)

Ifj. Orosz József: 
T-T (Tartószerkezeti tervezés)


SZÉS-1-T (Tartószerkezeti szakértés)

Horváth Szabolcs: 
T-T (Tartószerkezeti tervezés)


GT-korlátozott (Geotechnikai korlátozott tervezés)

Szabó Csaba: 
KÉ-T (Közlekedési építmények tervezés)

Dr. Horvát Ferenc: 
KÉ-T (Közlekedési építmények tervezés)


SZÉM-1-KÉ (Közlekedési szakértés)

Frey János: 
SZÉM-6 (Hő, villamos energia, kőolaj és gáz termelési, tárolási, szállítási célt szolgáló szakértés)

Plájer Lajos: 
G-T (Épületgépész tervezés)


GO-T (Gáz- és olajmérnöki tervezés)

Továbbképzési kötelezettségből hiányzik. Ha megvan, utána megújítható:

Berkes Péter János: 
SZÉM-6 (Hő, villamos energia, kőolaj és gáz termelési, tárolási, szállítási célt szolgáló szakértés)

Pintér Csaba: 
G-korlátozott (Épületgépész korlátozott tervezés)


GO-T (Gáz- és olajmérnöki tervezés)


ÉT-EN-korlátozott (Energetikai korlátozott tervezés)

Új engedélyek:

Ortutai Miklós: 
G-T (Épületgépész tervezés)

Csanaki András: 
T-T (Tartószerkezeti tervezés)

Schlosser Kurt: 
V-T (Villamosmérnöki tervezés)

Bejelentés →igazolás kiadás:

Plájer Lajos: 
TÉ (Épületek energetikai tanúsítása-bejelentésről igazolás)

Tóth István: 
FH (Hőtermelő berendezések energetikai felülvizsgálata-bejelentésről igazolás)


FL (Légkondicionáló rendszerek energetikai felülvizsgálata-bejelentésről igazolás)

Szabó István: 
FH (Hőtermelő berendezések energetikai felülvizsgálata-bejelentésről igazolás)


FL (Légkondicionáló rendszerek energetikai felülvizsgálata-bejelentésről igazolás)

Elutasítás

Szabó István: 
SZÉS-6 (Épületenergetika szakértés) kérelme elutasítva, mivel kérelmező nem rendelkezik szakirányú egyetemi végzettséggel.
Horváth Gergely: 
G-T (Épületgépész tervezés) kérelme elutasítva, mivel kérelmező nem rendelkezik a szakirányú végzettség (főiskola) megszerzését követően előírt 7 év szakmai gyakorlati idővel.
Csapó Csaba: 
SZÉM-5 (Bányaműveléssel kapcsolatos szakértés) kérelme elutasítva, mivel kérelmező nem rendelkezik szakirányú végzettséggel.
Bejelentés (igazolás megadható, ha a jogosultsági vizsgát megszerzi!)

Montag Gabriele: 
BB (Beruházáslebonyolítói jogosultság bejelentéséről igazolás)

Tringer Balázs: 
BB (Beruházáslebonyolítói jogosultság bejelentéséről igazolás)

Giczi Árpád: 
BB (Beruházáslebonyolítói jogosultság bejelentéséről igazolás)

5. Egyebek.

Koch Péter:
A szakmai továbbképzések előadóinak díjazásával kapcsolatban vetette fel, hogy milyen elvek alapján lehet dönteni az előadó személyéről, a tematikáról és a díjazásról. 

Kovács István:

A szakcsoportok javaslata alapján az elnökség dönt az előadásról és az előadó díjazásáról. Az eljárás a gyakorlat során kell, hogy kialakuljon. A szakmai előadások 25-30.000 forintból ki kell, hogy kerüljenek. 
Dr. Neiger Róbert:

Az Egyetemtől megkaptuk az első előadások anyagait, amit átadok (szóban is ismertette). Ez a tematika felkerül a honlapra és lehet jelentkezni. Az éves vagy kétéves tervet is megjelentetjük a honlapon.
Bartal György:
A honlapon ez információs fülként szerepelni fog.

Kovács István:

Az áprilisi elnökségi ülést kihelyezett elnökségi ülésként kívánnánk megtartani Sopronban, kérem ennek szervezését Koch Pétertől. 

- kmf. -


  / Dr. Bakos Ágnes/





   / Kovács István /

